open-index/open-wikipedia-markdown huggingface dataset:
კირსტენ ვანგსნესი

**კირსტენ სიმონ ვანგსნესი** (; დ. 7 ივლისი, 1972) — ამერიკელი მსახიობი და მწერალი. ცნობილია ტექნიკური ანალიტიკოსის, პენელოპე გარსიას შესრულებული როლით, სატელევიზიო კრიმინალურ ტელესერიალ „კრიმინალურ აზროვნებაში“. მას იგივე როლით მონაწილეობა აქვს მიღებული სერიალში „კრიმინალური აზროვნება: ეჭვმიტანილის ქცევა“ და შოუში „კრიმინალური აზროვნება: საზღვრებს მიღმა“, რომლის გადაღებები 2016 წლის 16 მარტიდან 2017 წლის 17 მაისამდე მიმდინარეობდა. 

## ბიოგრაფია 
პენელოპე გარსია დაიბადა 1972 წლის 7 ივლისს, კალიფორნიაში, აშშ-ში. არის ეროლ რელოი ვაგნესისა და ბარბარა მერის ქალიშვილი. მამამისი ეთნიკური წარმომავლობით ნორვეგიელია, ხოლო დედამისი იტალიელი. გაიზარდა პორტერვილში, თუმცა მოგვიანებით, საცხოვრებლად გადავიდა ცერიტოსში, სადაც მან „ცერიტოსის საშუალო სკოლა“ დაამთავრა. შემდეგ შევიდა „კვიპაროსის კოლეჯში“, 1996 წელს კი, ფულერტონში დაამთავრა კალიფორნიის უნივერსიტეტი. 

2013 წლამდე ურთერთობაში იყო მელანი გოლდსტეინთან, 2015 წლის ნოემბერში, დაანონსეს რომ მას სასიყვარულო ურთიერთობა აქვს მსახიობთან და მწერალთან, კიტ ჰენსონთან.

## სქოლიო
## რესურსები ინტერნეტში
* კირსტენ ვანგსნესი — IMBD-ზე 

კატეგორია:ამერიკელი მსახიობები
კატეგორია:ამერიკელი მწერლები
კატეგორია:დაბადებული 1971
კატეგორია:დაბადებული 7 ივლისი
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ცოცხალი ადამიანები
ბიძინა გეგიძე

**ბიძინა გეგიძე** (დ. 3 მარტი, 1958, სოფ. სამება, ახლანდ.  ჩოხატაურის მუნიციპალიტეტი) — ქართველი ინჟინერი, პოლიტიკოსი, სპორტსმენი. საბჭოთა კავშირის სპორტის ოსტატი.

1980 წელს დაამთავრა თბილისის პოლიტექნიკური ინსტიტუტი. 1978-1981 წლებში იყო წარმატებული რაგბისტი. 1980-1990 წლებში  საპროექტო ინსტიტუტის კონსტრუქტორი; 1990-1992 წლებში ფირმა „ათინათის“ მენეჯერი; 1991-1992 წლებში  საქართველოს საგარეო საქმეთა სამინისტროს კომერციულ სამმართველოში პროექტის მენეჯერი; 1993-1995 წლებში შპს „გუმარის“ გენერალური დირექტორი; 1996-2004 წლებში საქართველოს ღვინისა და ალკოჰოლური სასმელების კომპანია GWS-ის დამფუძნებელი; 2002-2006 წლებში თბილისის საკრებულოს წევრი; 1995-2007 წლებში კინოსტუდია „აისის“ დამფუძნებელი; არის მხატვრული ფილმი „წარსულის აჩრდილების“ პროდიუსერი; 2014-2016 წლებში  „საქართველოს ფოსტის“ გენერალური დირექტორის მოადგილე; პარტია „ახალი მემარჯვენეების“, საზოგადოებრივი მოძრაობების — „დაიცავი საქართველოსა“ და „სახალხო პატრულის“ დამფუძნებელი; მონაწილეობდა აფხაზეთის ომში. 2016-2020 წლებში იყო საქართველოს მე-9 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.  2020 წელს განაცხადა, რომ კვლავ იყრიდა კენჭს ვაკეში.

## ჯილდოები, პრემიები და პრიზები
*1978 — საქართველოს თასი
*1979 — საქართველოს თასი
*1980 — საქართველოს თასი
*1981 — სსრკ ჩემპიონატი (რაგბი), ბრინჯაოს მედალი

## რესურსები ინტერნეტში
## სქოლიო 
კატეგორია:დაბადებული  3 მარტი
კატეგორია:დაბადებული  1958
კატეგორია:საქართველოს IX მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1980)
კატეგორია:ქართველი რაგბისტები
კატეგორია:საბჭოთა კავშირის სპორტის ოსტატები
კატეგორია:ქართველი ინჟინრები
კატეგორია:ჩოხატაურის მუნიციპალიტეტში დაბადებულები
კატეგორია:აფხაზეთის ომის მონაწილეები
კატეგორია:ქართველი პროდიუსერები
კატეგორია:„ქართული ოცნების“ წევრები
მექვია იხვი

**მექვია იხვი** () — ფრინველი იხვისებრთა ოჯახისა. მისი სხეულის სიგრძეა 38–49 სმ, მასა 500–714 გ; მამალი რამდენადმე აღემატება დედალს. ნისკარტი და კისერი მოკლეა; ბოლო მახვილი და საფეხუროვანი; ფეხები დიდი, აპკიანი. გამრავლების პერიოდში მამლის შეფერილობაში ჭარბობს მუქი, მოლურჯო-რუხი ტონები; ზურგი და მუცელი შავია, გვერდები წაბლისფერი; თავზე, კისერზე, მკერდსა და ფრთებზე თეთრი ნიშნები აქვს. დედალი მუქი მურაა, თავის გვერდებზე თეთრი ლაქები აქვს. ბუდობს ჩრდილო-აღმოსავლეთ აზიის მთებში (დასავლეთით ტბა ბაიკალამდე და მდინარე ლენის ზემოთამდე), ჩრდილოეთ ამერიკის კლდოვან მთებში, ლაბრადორის ნახევარკუნძულზე, ბაფინის მიწისა და გრენლანდიის სამხრეთ ნაწილში, ისლანდიაში და შპიცბერგენის არქიპელაგზე; დიდ გუნდებად იზამთრებს ატლანტისა და წყნარი ოკეანის ჩრდილოეთ ნაწილის ზღვების გაუყინავი მონაკვეთების ქვიან სანაპიროებზე. უპირატესად სახლობს სწრაფდინებიანი და გამჭვირვალეწყლიანი მთის მდინარეებისა და ნაკადულების ზემო წელში. ჩაყვინთვისას იყენებს ფეხებსა და ფრთებს. იკვებება მოლუსკებით, კიბოსნაირებით, წყლის მწერებითა და მცირე ზომის თევზებით. ბუდე ჩვეულებრივ საგულდაგულოდაა დამალული ხშირ ბუჩქში ან კლდის ნიშში. დებს 3–10 (ჩვეულებრივ 5–8) კვერცხს, კრუხობს დედალი, ინკუბაცია 27–30 დღე გრძელდება. სიცოცხლის პირველივე დღიდან შესანიშნავად ცურავენ და ყვინთავენ; 7 კვირის შემდეგ კი ფრენის უნარსაც იძენენ.

## ლიტერატურა 
* 

## სქოლიო 
კატეგორია:მექვია იხვი
კრებითი სახელები

**კრებითი სახელები** — საზოგადო სახელები, რომლებიც აღნიშნავენ ერთგვარ საგანთა კრებულს. მაგალითად: ხალხი, ერი, ჯარი, ჯოგი, სტუდენტობა, ხროვა, ფარა, გუნდი და სხვა.

კრებითი მნიშვნელობა აქვს იმ სახელებს, რომლებიც არიან **ნარ** სუფიქსით წარმოქმნილი. მაგალითად: ნაძვ-**ნარ**-ი, დაფ-**ნარ**-ი, წაბლ-**ნარ**-ი და სხვა. ამ შემთხვევაში, „**ნარ**“ სუფიქსით წარმოქმნილი სახელი აღნიშნავს ადგილს, სადაც უხვად არის ესა თუ ის საგანი. 

## ლიტერატურა 
* აკაკში შანიძე, ლეო კვაჭაძე, „ქართული ენა 5“, საქართველოს მაცნე, გვ. 76, თბ., 2014 წელი. 

## რესურსები ინტერნეტში 
* კრებითი სახელი

კატეგორია:ქართული ენა
კატეგორია:გრამატიკა
ვახ აბდალაძე

**ვახ აბდალაძე** (დ. 6 თებერვალი, 1996, ქუთაისი) — ქართული წარმოშობის ირლანდიელი მორაგბე, რომელიც თამაშობს დუბლინის ლენსტერში ბურჯის პოზიციაზე. აბდალაძე დაიბადა ქალაქ ქუთაისში (საქართველო) და გაიზარდა ირლანდიაში.

5 წლის იყო, როდესაც მისი ოჯახი ქუთაისიდან ირლანდიაში გადავიდა საცხოვრებლად და დასახლდა დუბლინის გარეუბანში, სადაც აბდალაძემ დაიწყო რაგბის თამაში. თავდაპირველად მისი პოზიცია იყო შუამარბი, მოგვიანებით კი გადაინაცვლა შერკინებაში. აბდალაძე გამოძახებული იყო საქართველოს 17-წლ. ნაკრებში და სადაც 8 ნომრის პოზიციაზე ითამაშა.

პირველი პროფესიონალური კონტრაქტი აბდალაძემ გააფორმა 2018 წელს, ლენსტერთან.  მას შემდეგ კი დღემდე თადარიგის ბურჯად ითვლება და იშვიათად ეძლევა თამაშში ჩართვის საშუალება

2016 წელს, აბდალაძე გამოიძახეს ირლანდიის 20-წლ. ნაკრებში, 2016 წლის 20-წლ. მსოფლიო თასის მოსამზადებელ პერიოდში. ამ ტურნიში ირლანდიამ თავისი საუკეთესო შედეგი აჩვენა და ფინალში გასვლა მოახერხა, სადაც მასპინძელ ინგლისთან დამარცხდა.

## რესურსები ინტერნეტში 
*ლეინსტერის პროფილი
*Pro14-ის პროფილი
*ვახ აბდალაძე — *European Professional Club Rugby*

## სქოლიო 
კატეგორია:დაბადებული 6 თებერვალი
კატეგორია:დაბადებული 1996
კატეგორია:ქუთაისში დაბადებულები
კატეგორია:ირლანდიელი მორაგბეები
კატეგორია:ქართველი ემიგრანტები
ვახ
კატეგორია:ცოცხალი ადამიანები
აბდალაძე

საკუთარი სახელი **აბდალაძე** შეიძლება აღნიშნავდეს ერთ-ერთს ჩამოთვლილთაგან:

* გვანცა აბდალაძე — ისტორიკოსი, მწერალი
* ვახ აბდალაძე — ქართული წარმოშობის ირლანდიელი მორაგბე
* სულხან აბდალაძე — ისტორიკოსი, მწერალი

კატეგორია:ქართული გვარები
ნინო გოგუაძე

**ნინო გოგუაძე** შეიძლება აღნიშნავდეს:

* ნინო გოგუაძე — ფიზიოქიმიკოსი, საქართველოს VIII მოწვევის პარლამენტის წევრი ;
* ნინო გოგუაძე — იურისტი, საქართველოს IX მოწვევის პარლამენტის წევრი.
ბაგრატ თეიმურაზის ძე

**ბაგრატ თეიმურაზის ძე** (დ. 1565 – გ. 1590 წლის შემდეგ.) — ბატონიშვილი ბაგრატიონთა დინასტიიდან. იმერეთის სამეფო ტახტზე 1590 წელს აიყვანა გურიის მთავარმა გიორგი II გურიელმა 

რუსი ისტორიკოსის სტანისლავ დუმინის აზრით ბაგრატი იყო თეიმურაზ ბატონიშვილის ძე და იმერეთის მეფის ბაგრატ III-ის შვილიშვილი. კირილ თუმანოვი ბაგრატს, იმერეთის უფლისწულის, ვახტანგის ძის, თეიმურაზის ვაჟად მიიჩნევდა.

ბაგრატ თეიმურაზის ძე შეიპყრო ქართლის მეფე სიმონ I-მა 1590 წელს.

## რესურსები ინტერნეტში
* Вахушти Багратиони (1745). История Царства Грузинского: Жизнь Имерети.
* საქართველოს სამეფო სახლის დოკუმენტი №4 . ბაგრატიონთა დინასტიის სამეფო და თავადური განშტოებები.

## სქოლიო
კატეგორია:დაბადებული 1565
კატეგორია:იმერეთის სამეფოს ბაგრატიონები
კატეგორია:გარდაცვალების წელი უცნობია
ნინო გოგუაძე (იურისტი)

**ნინო გოგუაძე**  (დ. 24 ივნისი, 1980, თბილისი)  — ქართველი იურისტი, პოლიტიკოსი.

2002 წელს დაამთავრა საქართველოს ტექნიკური უნივერსიტეტის იურიდიული ფაკულტეტი. 2006 წელს გაიარა ბერნის უნივერსიტეტის საკონსტიტუციო სამართლის კურსი; 2014-2015 წლებში სწავლობდა ემორის უნივერისტეტის სამართლის სკოლაში (აშშ) და მიენიჭა სამართლის მაგისტრის აკადემიური ხარისხი. 

2004-2005 წლებში  საქართველოს პარლამენტი, იურისტი; 2005-2007 წლებში „კორძაძის საადვოკატო ბიურო“, ადვოკატი; 2003 წელს ჩააბარა საქართველოს პროკურატურის საკვალიფიკაციო გამოცდები, 2006 წელს კი — ადვოკატთა სასერტიფიკაციო გამოცდები; 2010 წელს ლონდონის (დიდი ბრიტანეთი) საპარლამენტო სწავლებათა ცენტრში გაიარა საარჩევნო სისტემებისა და საარჩევნო პროცესების სასწავლო კურსი. იმავე წელს იყო ევროპის საბჭოს თბილისის პოლიტიკურ სწავლებათა სკოლის მონაწილე (სტრასბურგი, საფრანგეთი) და საარჩევნო მოხელეთა პროგრამა — BRIDGE-ის ბუდაპეშტში (უნგრეთი) კურსდამთავრებული; 2012 წელს იყო კარტერის ცენტრის სადამკვირვებლო მისიის წევრი ეგვიპტეში (ქ. კაირო); იმავდროულად, სხვადასხვა დროს იყო საარჩევნო სადამკვირვებლო დელეგაციების წევრი უნგრეთში, ისრაელში, აშშ-სა და სხვა ქვეყნებში. 2014-2016 წლებში თბილისის საკრებულოს წევრი. 2016-2020 წლებში იყო საქართველოს მე-9 მოწვევის პარლამენტის წევრი (თბილისის ვაშლიჯვრის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 51,43% მიიღო (12 549 ხმა).  2019 წელს ფრაქცია დატოვა და საპარლამენტო საქმიანობა დამოუკიდებელი დეპუტატის სახით განაგრძო.

## რესურსები ინტერნეტში
## სქოლიო
კატეგორია:დაბადებული  24 ივნისი
კატეგორია:დაბადებული  1980
კატეგორია:საქართველოს IX მოწვევის პარლამენტის წევრები
კატეგორია:ქართველი იურისტები
კატეგორია:საქართველოს ტექნიკური უნივერსიტეტის კურსდამთავრებულები
კატეგორია:თბილისში დაბადებულები
ბაიროითის ევანგელიკური საეკლესიო მუსიკის უმაღლესი სკოლა

**ბაიროითის ევანგელიკური საეკლესიო მუსიკის უმაღლესი სკოლა** () —
სახელმწიფო სტატუსის მქონე საეკლესიო უმაღლესი სკოლა ბავარიაში. უმაღლესი სასწავლებლის რექტორი 2019 წლის 1 ოქტომბრიდან არის ვოლფგანგ დებერლაინი, ხოლო სკოლის პრორექტორები არიან თომას ალბუსი და მარკო ზდრალეკი.

## სასწავლო განყოფილებები 
2013 წლის გაზაფხულის სემესტრიდან მოყოლებული სკოლაში სწავლება გადაყვანილი იქნა ბაკალავრისა და მასტერის ახალ სისტემაზე.
სკოლა შემდეგ განყოფილებებზე სთავაზობს სწავლის მსურველთ საბუთების შეტანას:

### საბაკალავრო 
* Bachelor of music, ევანგელიკური საეკლესიო მუსიკა.
* Bachelor of music, საფორტეპიანო პედაგოგიკა.
* Bachelor of music, ორღანი
* Bachelor of music, სადირიჟორო ხელოვნება (მთავარი მიმართულება გუნდის ხელმძღვანელი)

### მასტერი 
* Master of music, ევანგელიკური საეკლესიო მუსიკა.
* Master of music, საინსტრუმენტო პედაგოგიკა ან/და ვოკალის პედაგოგიკა შემდეგი მიმართულებებით: 
** ფორტეპიანო.
** ორგანი.
** ვოკალი (ხმის ფორმირება).
* Master of music, სამუსიკო ხელმძღვანელი საინსტრუმენტო საქმე ან/და ვოკალის ვოკალის ხელოვნება შემდეგი მიმართულებებით:
** გუნდის ხელმძღვანელი.
** ბავშვთა გუნდის ხელმძღვანელი, ყმაწვილთა გუნდის ხელმძღვანელი.
** სასულე გუნდის ხელმძღვანელი.
** ანსამბლის ხელმძღვანელი/პოპულარული მუსიკა.

### დამატებით
* საეკლესიო მუსიკალური გამოცდის (C საფეხურის) ჩაბარების შესაძლებლობა.

## რესურსები ინტერნეტში 
კატეგორია:ბავარიის უმაღლესი სასწავლებლები
ჰაიდელბერგის საეკლესიო მუსიკის უმაღლესი სკოლა

**ჰაიდელბერგის საეკლესიო მუსიკის უმაღლესი სკოლა** (), (აბრევიაციით: კა-ი) —  უმაღლესი სასწავლებელი 1931 წელს ჰერმან მაინჰარდ პოპენმა () დააარსა საეკლესიო მუსიკოსთა მომზადების გაუმჯობესების მიზნით ბადენის სამხარეო ეკლესიაში. თავდაპირველად სასწავლებელს ჰქონდა სახელწოდება ჰაიდელბერგის საეკლესიო მუსიკალური ინსტიტუტი. 

## ლიტერატურა 
* Steiger, Renate (გამომცემელი): Die Hochschule für Kirchenmusik der Evangelischen Landeskirche in Baden, Heidelberg, ehemals Kirchenmusikalisches Institut, 1931–2006, und ihr Gründer Hermann Meinhard Poppen, 1885–1956. Festschrift zum 75-jährigen Bestehen. Strube, München 2006, ISBN 3-89912-079-5.

## რესურსები ინტერნეტში 
* ოფიციალური გვერდი

კატეგორია:ბადენ-ვიურტემბერგის უმაღლესი სასწავლებლები
დრეზდენის საეკლესიო მუსიკის უმაღლესი სკოლა

**დრეზდენის საეკლესიო მუსიკის უმაღლესი სკოლა** ()  — სახელმწიფო სტატუსის მქონე დაწესებულება, რომელიც საქსონიის ევანგელიკურ-ლუთერანული სამხარეო ეკლესიის კუთვნილებაში იმყოფება.

## სასწავლო განყოფილებები 
* დიპლომი - საეკლესიო მუსიკა B
* საეკლესიო მუსიკალური C-მომზადება
** დასწრებული სწავლება
** დისტანციური სწავლება
** კომბინირებით პოპულარულ მუსიკასთან
* საეკლესიო მუსიკა A
* გუნდის ხელმძღვანელი, ორღანი და საორღანო იმპროვიზაცია
* მეორე სპეციალობა - მუსიკა : პედაგოგიური სამსახური გიმნაზიაში მეორე სპეციალობით საეკლესიო მუსიკა.
* გადამზადება: პოპულარული მუსიკა ეკლესიაში.

## ისტორია 
დაარსებული იქნა 1949 წელს სამხარეო საეკლესიო მუსიკალური სკოლის ბაზაზე. 1992 წელს მოხდა საეკლესიო მუსიკალური სკოლის რეორგანიზება საქსონიის მხარის ევანგელიკურ-ლუთერანული საეკლესიო მუსიკის უმაღლეს სკოლად.

## რესურსები ინტერნეტში 
* დრეზდენის საეკლესიო მუსიკის უმაღლესი სკოლის ოფიციალური გვერდი

კატეგორია:საქსონიის უმაღლესი სასწავლებლები
ელგუჯა გოცირიძე

**ელგუჯა გოცირიძე** (დ. 20 მარტი, 1958, თერჯოლა) — ქართველი ექიმი, მეცნიერი, პოლიტიკოსი.

1981 წელს დაამთავრა თბილისის სახელმწიფო სამედიცინო ინსტიტუტი.

1981-1982 წლებში მუშობდა ქუთაისის ავტოქარხნის მედიცინის სანიტარიული ნაწილში, ქირურგიული განყოფილების ექიმ-ინტერნად; 1982-1984 წლებში ქალაქის საავადმყოფოს ქირურგიული განყოფილების ქირურგად; 1984-1985 წლებში ქალაქის სამშობიარო სახლის განყოფილების გამგედ; 1985-1994 წლებში ქალაქის სამშობიარო სახლის მთავარ ექიმად; 1994-2001 წლებში აკად. კონსტანტინე ჩაჩავას სახელობის პერინატალური მედიცინისა და მეანობა-გინეკოლოგიის სამეცნიერო-კვლევითი ინსტიტუტის მთავარ ექიმად; 2001-2016 წლებში „ჩაჩავას კლინიკის“ გენერალურ დირექტორად. 2014 წლიდან თბილისის სახელმწიფო სამედიცინო უნივერსიტეტის საპატიო დოქტორი. განხორციელებული აქვს მნიშვნელოვანი პროექტები ჯანდაცვის მიმართულებით. 2016-2020 წლებში იყო საქართველოს მე-9 მოწვევის პარლამენტის წევრი (თერჯოლისა და ტყიბულის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 50,03% მიიღო (15 152 ხმა).

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

2005 წელს დაიცვა სადოქტორო დისერტაცია თემაზე „დედათა სიკვდილიანობა საქართველოს ჯანდაცვის სისტემის რეფორმების პირობებში“.

## რესურსები ინტერნეტში
## სქოლიო
კატეგორია:დაბადებული 20 მარტი
კატეგორია:დაბადებული 1958
კატეგორია:ქართველი ქირურგები
კატეგორია:საქართველოს IX მოწვევის პარლამენტის წევრები
კატეგორია:თერჯოლაში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
ელგუჯა
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
პოლ რემლენჟე

**პოლ რემლენჟე** (დ. 29 დეკემბერი, 1871 &ndash; გ. 9 მარტი, 1964) — ფრანგი ფიზიკოსი და ბიოლოგი, წარმოშობით ბერტრანჟიდან, ქ. მოზელი, ლოთარინგია, საფრანგეთი.

სწავლობდა ვალ დე გრასის სამხედრო ჰოსპიტალში, 1893 წ დაიცვა სადოქტორო დისერტაცია ლიონის უნივერსიტეტში თემაზე „ტუბერკულოზის მემკვიდრეობით გადაცემა“. 1896 წ გახდა ბაქტერიოლოგიური ლაბორატორიის ხელმძღვანელი ტუნისში, რასაც მოყვა კონტრაქტი კონსტანტინოპოლში საიმპერიო ბაქტერიოლოგიურ ინსტიტუტში (1900). მალევე მორის ნიკოლი ჩაანაცვლა (1862-1932) ინსტიტუტის დირექტორის პოზიციაზე.

1914 წ *რემლენჟე* გადაიყვანეს ტანჟერში, სადაც ახლად დაარსებულ პასტერის სახელობის ინსტიტუტში განაგრძო მუშაობა 1957 წლამდე. პირველი მსოფლიო ომის დროს იგი მუშაობდა არგონის ტყეში, სადაც იკვლევდა ბაქტერიულ დიზენტერიას ჟულიენ დიუმასთან ერთად (1884-1965).

*რემლენჟე* წამყვანი მკლევარი იყო რაბიოლოგიასა და მის ვაქცინაციაში. 1903 წელს მან დაამტკიცა, რომ ცოფის გამომწვევი მიზეზი ბაქტერიულ ფილტრ-გამავალი ვირუსი იყო.

*რემლენჟე* რამდენიმე პროფესიულ ორგანიზაციაში იყო გაწევრიანებული, მათ შორის: *ბიოლოგიის საზოგადოების* წევრ-კორესპონდენტი (1903), ასევე *პარიზის სამედიცინო აკადემიისა* (1919) და *საფრანგეთის მეცნიერებათა აკადემიის* წევრი (1944). იგი ასევე გახლდათ, საფრანგეთის „ეგზოტიკური პათოლოგიების საზოგადოების“ ნამდვილი წევრი (1934) და „მიკრობიოლოგიის საერთაშორისო საზოგადოების“ დამფუძნებელი წევრი (1927).

## რესურსები ინტერნეტში 
* Service des Archives de l'Institut Pasteur (translated biography)

კატეგორია:დაბადებული 29 დეკემბერი
კატეგორია:დაბადებული 1871
კატეგორია:გარდაცვლილი 9 მარტი
კატეგორია:გარდაცვლილი 1964
კატეგორია:ფრანგი ფიზიკოსები
კატეგორია:ფრანგი ბიოლოგები
ხათუნა გოგორიშვილი

**ხათუნა გოგორიშვილი** (დ. 4 სექტემბერი, 1964, თბილისი) — ქართველი ბიოლოგი, იურისტი და პოლიტიკოსი.

1987 დაამთავრა თბილისის სახელმწიფო უნივერსიტეტის ბიოლოგიის ფაკულტეტი, შემდეგ — სამართალმცოდნეობისა.

1982-1990 წლებში ეწეოდა პედაგოგიურ საქმიანობას. 1981-1982 წლებში იყო ფიგურული სრიალის სპეცსკოლის ლაბორანტი. 1987-1991 წლებში — სოფ. კიკეთის საშუალო სკოლის ქიმია-ბიოლოგიის მასწავლებელი. 1990-1993 წლებში იყო საქართველოს მწვანეთა მოძრაობის საორგანიზაციო განყოფილების გამგე. 1993-2009 წლებში საქართველოს პარლამენტის აპარატის კომისიის წამყვანი სპეციალისტია, აპარატის უფროსი. 2003-2004 წლებში — პოლიტიკური გაერთიანება „გაერთიანებული დემოკრატები“-ს სამსახურის უფროსი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა-დემოკრატები“, საპროცედურო საკითხთა და წესების კომიტეტის თავმჯდომარე. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა-გამარჯვებული საქართველოსთვის“. საპროცედურო საკითხთა და წესების კომიტეტის თავმჯდომარე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: ერთიანი ნაციონალური მოძრაობა — „მეტი სარგებელი ხალხს“, საპროცედურო საკითხთა და წესების კომიტეტის თავმჯდომარის მოადგილე. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“  (2017-დან ევროპული საქართველო), საფინანსო-საბიუჯეტო კომიტეტის წევრი (2016-დან).

## რესურსები ინტერნეტში
კატეგორია:დაბადებული 4 სექტემბერი
კატეგორია:დაბადებული 1964
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ბიოლოგები
კატეგორია:ქართველი იურისტები
კატეგორია:თბილისში დაბადებულები
ხათუნა
თენგიზ გუნავა

**თენგიზ გუნავა** (დ. 29 მარტი, 1976, სოფ. რუხი, ახლანდ. ზუგდიდის მუნიციპალიტეტი) — ქართველი იურისტი, პოლიტიკოსი.

დაამთავრა თბილისის დამოუკიდებელ ინსტიტუტ „იბერიას“ სამართალმცოდნეობის ფაკულტეტი.

2000 წელს შსს-ის სამეგრელო-ზემო სვანეთის მთავარი სამმართველოს ზუგდიდის სამმართველოს უბნის ინსპექტორი; შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების არასრულწლოვანთა ინსპექციის ინსპექტორი; 2001 წელს შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების სისხლის სამართლის სამძებროს ინსპექტორი; 2002 წელს შსს-ის სატრანსპორტო პოლიციის სამტრედიის რეგიონული განყოფილების ინგირის ქვეგანყოფილების სისხლის სამართლის სამძებროს უფროსი ინსპექტორი; 2004 წელს ზუგდიდის სამმართველოს სისხლის სამართლის სამძებროს უფრო ინსპექტორი; 2005 წელს ზუგდიდის სამმართველოს ნარაზენის ქვეგანყოფილების უფროსის მოადგილე, ზუგდიდის სამმართველოს სისხლის სამართლის სამძებროს უფროსი ინსპექტორი; შსს-ის საპატრულო პოლიციის დეპარტამენტის სამეგრელო-ზემო სვანეთის  აპარატის უფროსი, მოადგილე; 2006-2012 წლებში შსს-ის სამეგრელო-ზემო სვანეთის სამხარეო პოლიციის მთავარი სამმართველოს უფროსი; 2012 წელს შსს-ის გენერალური ინსპექციის უფროსი; 2013 წელს საქართველოს პრეზიდენტის რწმუნებული გუბერნატორი სამეგრელო-ზემო სავანეთში.  2016-2020 წლებში იყო  საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, ხოლო 2017 წლიდან  მე-9 მოწვევის პარლამენტის ფრაქცია „ევროპული საქართველო — მოძრაობა თავისუფლებისთვის“ წევრი.

## რესურსები ინტერნეტში
## სქოლიო
კატეგორია:დაბადებული  29 მარტი
კატეგორია:დაბადებული  1976
კატეგორია:საქართველოს IX მოწვევის პარლამენტის წევრები
კატეგორია:ზუგდიდის მუნიციპალიტეტში დაბადებულები
კატეგორია:ქართველი იურისტები
ჰერფორდის ვესტფალიის ევანგელიკური საეკლესიო მუსიკის უმაღლესი სკოლა

**ჰერფორდის ჩრდილოეთ ფალიის ევანგელიკური საეკლესიო მუსიკის უმაღლესი სკოლა** () ჰერფორდში — ვესტფალიის ევანგელიკური ეკლესიის კუთვნილებაში არსებული დაწესებულება. არსებული სასწავლო დაწესებულება არის ერთადერთი პროტესტანტული საეკლესიო მუსიკის უმაღლესი სკოლა ჩრდილო-დასავლეთ გერმანიაში. ამავდროულად იგი წარმოადგენს გერმანიის 7 ევანგელიკურ სამუსიკო სკოლათაგან სიდიდით მეორეს და ერთ-ერთს იმ 30 სამუსიკო დაწესებულებებიდან, რომლებიც ევანგელიკურ მუსიკას აზიარებენ სწავლის მსურველებს. ჰერფორდის უმაღლესი სკოლა ამზადებს ქვეყნის მასშტაბით ევანგელიკური საეკლესიო მუსიკის სპეციალისტების 10 პროცენტს.
უმაღლესი სკოლა სთავაზობს სწავლის მსურველებს დაუფლებას მუსიკალური სპეციალობებისა შემდეგი აკადემიური კვალიფიკაციებით: „საეკლესიო მუსიკა - B“, „საეკლესიო მუსიკა — A“ და ამზადებს მუსიკალური ხელოვნების სიმწიფის გამოცდისთვის შემდეგ საგნებში: ორგანი, საორგანო იმპროვიზაცია, გუნდის ხელმძღვანელი, ფორტეპიანო და ისტორიული კლავიშიანი ინსტრუმენტები. 

## რექტორები 
* 1948–1976: ვილჰელმ ემანი 
* 1976–1993: საეკლესიო მუსიკის დირექტორი უვე კარსტენ გროსი
* 1995–2007: საეკლესიო მუსიკის დირექტორი როლფ შენშტედტი
* 2007-დან: ჰელმუტ ფლაინგჰაუსი

## სკოლის პროფილი 
სასწავლებელი ძირითადი საორგანო ხელოვნებისა და საგუნდო ხელოვნების სპეციალობების გვერდით თავის მთავარ მიმართულებად მიიჩნევს პრაქტიკაზე ორიენტირებულ მუშაობას სასულე ინსტრუმენტებით, ასევე ბავშვთა საგუნდო ხელოვნებას. 

სტუდენტებისათვის აუცილებლად ითვლება მონაწილეობის მიღება უმაღლესი სკოლის გუნდში. გუნდი საკონცერტო მოგზაურობებით უკვე იმყოფებოდა საფრანგეთში, ისლანდიაში, უნგრეთსა და რუმინეთში.

თავის სასწავლო განყოფილებებზე უმაღლესი სასწავლებელი სწავლის მსურველებს სთავაზობს შემდეგი კვალიფიკაციებს: 

* ძირითადი სპეციალობის B- და A-მუსიკოსად მომზადებას (B-გამოცდის ფარგლებში) 
* სწავლას საბოლოო საკვალიფიკაციო მიზნით მუსიკალური ხელოვნების სიმწიფის B- და A-გამოცდებისათვის საგნებში საორგანო ლიტერატურა, საორგანო იმპროვიზაცია, გუნდის ხელმძღვანელი, საფორტეპიანო ხელოვნება და დაკვრა ისტორიულ კლავიშიან ინსტრუმენტებზე (ჩემბალო,, კლავიქორდი ა.შ.). 

სწავლა გრძელდება 8 სემესტრი ვიდრე ე. წ. B-გამოცდამდე, დანარჩენი 4 სემესტრის საბოლოო მიზანი კი A-გამოცდაა. 

## ლიტერატურა 
* Walter Blankenburg: *Die Idee der evangelischen Kirchenmusikschule 1928–1948*. წიგნში: Musik und Kirche, Jg. 38 (1968), გვერდი 270.
* Helmut Fleinghaus: *63 Jahre Kirchenmusikerausbildung in Westfalen. Ein Beitrag zum vierzigjährigen Bestehen der Westfälischen Landeskirchenmusikschule*. წიგნში: Helmut Fleinghaus, Uwe Karsten Groß, Lebrecht Schilling (გამომც.): *40 Jahre Westfälische Landeskirchenmusikschule Herford*. Westfälische Landeskirchenmusikschule, Herford 1988.

## რესურსები ინტერნეტში 
* ოფიციალური გვერდი

კატეგორია:ჩრდილოეთი რაინ-ვესტფალიის უმაღლესი სასწავლებლები
რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლა

**რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლა**  – სახელმწიფო სტატუსის მქონე საეკლესიო უმაღლესი სასწავლო დაწესებულება ქალაქ რეგენსბურგში.

უმაღლესი სასწავლებელი სწავლის მსურველებს იღებს საბაკალავრო და სამაგისტრო პროგრამებზე. 

## სასწავლებლის  პროფილი 
უმაღლესი სკოლა შემდეგი სპეციალობების დაუფლებას სთავაზობს: საეკლესიო მუსიკა, ვოკალის პედაგოგიკა, საგუნდო ხელოვნება, საინსტრუმენტო პედაგოგიკა და წმინდა საინსტრუმენტო მიმართულებებზე.

რეგენსბურგის კათოლიკური საეკლესიო მუსიკისა და მუსიკის პედაგოგიკის უმაღლესი სკოლას მჭიდრო თანამშრომლობა აკავშირებს რეგენსბურგის უნივერსიტეტთან, რაც მას საშუალებას აძლევს სახელოვნებო მიმართულებითაც მოამზადოს კადრები სახელმწიფო პედაგოგიური სამსახურისთვის გიმნაზიების მასწავლებლებად. 

## რესურსები ინტერნეტში 
* ოფიციალური გვერდი

კატეგორია:ბავარიის უმაღლესი სასწავლებლები
როტენბურგის კათოლიკური საეკლესიო მუსიკის უმაღლესი სკოლა

**როტენბურგის კათოლიკური საეკლესიო მუსიკის უმაღლესი სკოლა** () — საეკლესიო ხელოვნების უმაღლესი სკოლა  ნეკარის როტენბურგში.

უმაღლესი სასწავლებლის მფლობელი არის  როტენბურგ-შტუტგარტის ეპარქია.

საეკლესიო მუსიკის უმაღლესი სასწავლებელი დაარსებულ იქნა 1997 წლის 11 ნოემბერს. დაარსების დღიდან უმაღლესი სასწავლებლის დევიზია „Institutum Superius Musicae Sacrae“. 

## კურსდამთავრებულები 
* ჰარალდ შმიდტი (, დ. 1957) —  გერმანელი კაბარეტისტი, მსახიობი, კოლუმნისტი, ღამის გასართობი გადაცემების მოდერატორი.
* იოხენ თოირერი (, დ. 1978) — გერმანელი ავტორი, იურისტი.

## რესურსები ინტერნეტში 
* როტენბურგის კათოლიკური საეკლესიო მუსიკის უმაღლესი სკოლის ოფიციალური გვერდი

კატეგორია:ბადენ-ვიურტემბერგის უმაღლესი სასწავლებლები
ნივთიერებათა სახელები

**ნივთიერებათა სახელები** აერთიანებს ისეთ საგნებს, რომელთა დათვლა და ცალკე ერთეულებად წარმოდგენა შეუძლებელია. მაგალითად: ოქრო, ვერცხლი, სპილენძი, შაქარი, ფქვილი, ბამბა, კირი, ქვანახშირი და სხვა.

გამომდინარე იქიდან, რომ ნივთიერებათა სახელების დათვლა შეუძლებელია, ამიტომ ნივთიერებათა სახელს მსაზღვრელად შეიძლება ახლდეს წონისა თუ საწყაოს აღმნიშვნელი ისეთი სახელები როგორიცაა: გრამი, კილოგრამი, ფუთი, ტონა, ჭიქა, ბოთლი და სხვა. ასევე სიტყვებიც: ბევრი, ცოტა. მაგალითად: კილოგრამი შაქარი, ტონა ქვანახშირი, ბევრი მატყლი, ჭიქა წყალი და ასე შემდეგ.

ყველა ნივთიერებათა სახელი **საზოგადო** და **კონკრეტულია**.

## ლიტერატურა 
* აკაკი შანიძე, ლეო კვაჭაძე, „ქართული ენა 5“, საქართველოს მაცნე, გვ. 77, თბ., 2014 წელი.

კატეგორია:ქართული ენა
კატეგორია:გრამატიკა
ტიუბინგენის ევანგელიკური საეკლესიო მუსიკის უმაღლესი სკოლა

**ტიუბინგენის ევანგელიკური საეკლესიო მუსიკის უმაღლესი სკოლა** () – საეკლესიო მუსიკალური უმაღლესი სკოლა და ევანგელიკური აღმსარებლობის მრევლის მუსიკალურ-საგანმანათლებლო ცენტრი ვიურტემბერგის მხარეში. 
ტიუბინგენის უმაღლეს სასწავლებელს გააჩნია სახელმწიფო სტატუსი. 

## სასწავლებლის დირექტორები 
* 1945–1977 ჰანს-არნოლდ მეცგერი.
* 1977–1990 ვერნერ შრადე.
* 1990–1998 გერო ზოერგელი.
* 1998–2009 ინგო ბრედენბახი.
* 2010–2019 კრისტიან ფიშერი. 
* 2020 წლიდან მოყოლებული თომას იოჰანეს მანდლი.
 
## ლიტერატურა 
* *Vorlesungs- und Namensverzeichnis der Hochschule für Kirchenmusik Tübingen*
* *Kirchenmusik als Erbe und Auftrag: Festschrift zum 50-jährigen Bestehen der Hochschule für Kirchenmusik Esslingen der Evangelischen Landeskirche in Württemberg*, Herausgeber: Helmut Völkl, carus-Verlag 1995
* *1945–2015 Festschrift 70 Jahre Hochschule für Kirchenmusik Tübingen*, 2015

## რესურსები ინტერნეტში 
კატეგორია:ბადენ-ვიურტემბერგის უმაღლესი სასწავლებლები
არმი ჰამერი

**არმანდ დუგლას ჰამერი** (; დ. 28 აგვისტო, 1986) — ამერიკელი მსახიობი. ამერიკელი ბიზნესმენის მაიკლ არმანდ ჰამერის შვილი და არმანდ ჰამერის შვილთაშვილი. სამსახიობო კარიერა რამდენიმე სატელევიზიო სერიალში მონაწილეობით დაიწყო. მან პირველი მთავარი როლი, ბილი გრეჰემი, 2008 წლის ბიოგრაფიიულ ფილმში „ბილი: ადრინდელი წლები“ ითამაშა. 2010 წელს გამოჩნდა დეივიდ ფინჩერის ბიოგრაფიულ დრამაში – „სოციალური ქსელი“. 

2011 წელს კლაიდი ტოლსონის როლი ითამაშა ამერიკულ ბიოგრაფიულ დრამაში, „ჯ. ედგარი“. 2013 წელს ლოუნ რეინჯერი განასახიერა ფილმში „მარტოხელა რეინჯერი“. 2015 წელს გამოჩნდა ფილმში, „აგენტები U.N.C.L.E“. ხოლო 2017 წელს მეორე ხარისხოვანი როლი ითამაშა რომანტიკულ დრამაში, „შენი სახელით მომმართე“, ამ როლის შესრულებით მიიღო ოქროს გლობუსი საუკეთესო მსახიობი კაცისთვის მეორეხარისხოვან როლში. 2018 წელს ფილმში „გენდერული თანასწორობა“  ამერიკელი ადვოკატი მარტინ დეივიდ გინსბურგი განასახიერა. 2018 წელს ბროდვეის თეატრში მონაწილეობა მიიღო ამერიკულ პიესაში „Straight White Men“. 

2020 წელს მსახიობი დაადანაშაულეს კანიბალიზმში.

## რესურსები ინტერნეტში 
* არმი ჰამერი — IMBD-ზე 
* არმი ჰამერის ბიოგრაფია  

## სქოლიო
კატეგორია:დაბადებული 1986
კატეგორია:დაბადებული 28 აგვისტო
კატეგორია:ამერიკელი მამაკაცი ტელემსახიობები
კატეგორია:ლი სტრასბერგის თეტრისა და კინოს ინსტიტუტის კურსდამთავრებულები
კატეგორია:XXI საუკუნის ამერიკელი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
გოგა გულორდავა

**გოგა გულორდავა** (დ. 21 დეკემბერი, 1978, თბილისი) — ქართველი იურისტი, პოლიტიკოსი

დაამთავრა თბილისის სახელმწიფო უნივერსიტეტის იურიდიული ფაკულტეტი.

სხვადასხვა დროს გავლილი აქვს საბაჟო და საგადასახადო კანონმდებლობის, სახელმწიფო შესყიდვების, ფინანსური აღრიცხვის, აუდიტორებისა და პროკურორების სასწავლო კურსები საქართველოსა და უცხოეთის ქვეყნებში, მათ შორის, ამერიკის შეერთებულ შტატებსა და გერმანიაში; ჩაბარებული აქვს პროკურატურის მუშაკთა საკვალიფიკაციო გამოცდა; 2000-2007 წლებში საქართველოს კონტროლის პალატის მთავარი კონტროლიორი; 2009-2012 წლებში კერძო სექტორის იურისტი; 2012 წელს „საქართველოს სატყეო საკონსულტაციო ცენტრის“ დირექტორი; 2013  წელს საქართველო-ისრაელის ერთობლივი  სამედიცინო  კლინიკა „ოქსფორდ-მედიკალ ჯორჯიას“ დირექტორი; 2013 წლიდან წალენჯიხის მუნიციპალიტეტის გამგებელი. 2016-2020 წლებში იყო საქართველოს მე-9 მოწვევის პარლამენტის წევრი (წალენჯიხისა და ჩხოროწყუს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.  
## რესურსები ინტერნეტში
კატეგორია:დაბადებული  21 დეკემბერი
კატეგორია:დაბადებული  1978
კატეგორია:საქართველოს IX მოწვევის პარლამენტის წევრები
კატეგორია:ქართველი იურისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:„ქართული ოცნების“ წევრები
კამილა მენდესი

**კამილა მენდესი** (; დ. 29 ივნისი, 1994) — ამერიკელი მსახიობი. ცნობილია ვერონიკა ლოჯის შესრულებული როლით The CW-ის თინეიჯერულ დრამატულ სატელევიზიო სერიალში „რივერდეილი“. 

## ბიოგრაფია 
დაიბადა 1994 წლის 29 ივნისს, ვირჯინიის შტატში (აშშ). არის ბრაზილიელების, გიზელ და ვიქტორ მენდესების ქალიშვილი. ბავშვობაში ხშირად იცვლიდა საცხოვრებელ ადგილს, თუმცა უმეტესწილად ცხოვრობდა ფლორიდაში, სადაც ამერიკული მემკვიდრეობის სკოლა დაამთავრა. 2016 წელს მსახიობ კოულ სპროუსთან ერთად დაამთავრა ნიუ-იორკის უნივერსიტეტი.. ნიუ-იორკში იგი ასევე დაუმეგობრდა ამერიკელ მომღერალს, მეგი როჯერს. 2018 წელს როჯერსის მუსიკალურ ვიდეოში „Give a Little“ გამოჩნდა.

## სქოლიო 
## რესურსები ინტერნეტში 
* კამილა მენდესის ბიოგრაფია 

კატეგორია:ამერიკელი მსახიობები
კატეგორია:დაბადებული 1994
კატეგორია:დაბადებული 29 ივნისი
კატეგორია:ნიუ-იორკის უნივერსიტეტის კურსდამთავრებულები
კატეგორია:ცოცხალი ადამიანები
ადლია

**ადლია** — ბათუმის უბანი. მდებარეობს შავი ზღვის პირას, ჭოროხის შესართავთან, ზღვის დონიდან 5 მ.

## ისტორია 
წარსულში ადლია, როგორც სოფელი, შედიოდა ხელვაჩაურის რაიონის კახაბრის თემში. საბჭოთა პერიოდში განვითარებული იყო მეჩაიეობა, მეციტრუსეობა, მესაქონლეობა. 2002 წლის აღწერით ცხოვრობდა 1814 ადამიანი.

## დემოგრაფია
## ახლომდებარე პუნქტები
ადლიის ახლოს მდებარეობს ბათუმის ალექსანდრე ქართველის სახელობის საერთაშორისო აეროპორტი და ადლიის სამხედრო ბაზა.

## ლიტერატურა
## სქოლიო
კატეგორია:ბათუმის მუნიციპალიტეტის ისტორიული სოფლები
ტიმოთი შალამე

**ტიმოთი ჰალ შალამე** (; დ. 27 დეკემბერი, 1995) — ამერიკელი მსახიობი. მან თავისი სამსახიობო კარიერა მოკლემეტრაჟიან ფილმებში მონაწილეობით დაიწყო. 2012 წელს გამოჩნდა სატელევიზიო დრამატულ სერიალში „სამშობლო“. ორი წლის შემდეგ, დრამაში „კაცები, ქალები და ბავშვებში“ მონაწილეობის მიღებით, კინოში პირველად გამოჩნდა. შემდეგ მონაწილეობა მიიღო კრისტოფერ ნოლანის სამეცნიერო-ფანტასტიკური ჟანრის ფილმში „ინტერსტელარი“.

2017 წელს, ელიო პერლმანის როლი ითამაშა რომანტიკულ დრამაში – „შენი სახელით მომმართე“, რის შემდეგაც იგი გამოჩნდა შემდეგ ფილმებში: „ზაფხულის ცხელი ღამეები“, „ლედი ბერდი“ და „დასავლური მტრები“. ფილმ „შენი სახელით მომმართე“-ში შესრულებული როლით, მან მოიგო ოსკარი საუკეთესო მსახიობი კაცისთვის, ამ კატეგორიაში კი გახდა მესამე ახალგაზრდა ოსკაროსანი. 2018 წელს, ნარკოტიკზე დამოკიდებული ახალგაზრდა ბიჭის როლი ითამაშა დრამაში „ლამაზი ბიჭი“. ამ როლის შესრულებით იგი ნომინირდა „BAFTA საუკეთესო მსახიობი კაცისთვის მეორეხარისხოვან როლში“-ზე. 2019 წელს, მეფე ჰენრი მეხუთის როლი ითამაშა ისტორიულ დრამაში „მეფე“, რომელიც დაფუძნებულია უილიამ შექსპირის რამდენიმე პიესაზე. ამავე წელს, უგონოდ შეყვარებული თინეიჯერის როლი შეასრულა დრამატულ ფილმში „პატარა ქალები“.

2016 წელს, მან ასევე მონაწილეობა მიიღო ჯონ პატრიკ შენლის ავტობიოგრაფიულ პიესაში „Prodigal Son“.

## რესურსები ინტერნეტში 
* 

კატეგორია:XXI საუკუნის ამერიკელი მამაკაცი მსახიობები
კატეგორია:დაბადებული 27 დეკემბერი
კატეგორია:დაბადებული 1995
კატეგორია:XXI საუკუნის ფრანგი მამაკაცი მსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ამერიკელი მამაკაცი კინომსახიობები
კატეგორია:ფრანგი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ლაშა დამენია

**ლაშა დამენია** (დ. 14 აგვისტო, 1974, ფოთი) — ქართველი იურისტი, პოლიტიკოსი.

1995 წელს დაამთავრა საქართველოს ღია ჰუმანიტარული ინსტიტუტის სამართალმცოდნეობის ფაკულტეტი.

1993-1994 წლებში მუშაობდა თავდაცვის სამინისტროში, თბოტექნიკოსად, პასუხისმგებელი შემსრულებელად; 1994-1995 წლებში N1 სამხედრო სამშენებლო რაზმში, კადრების ინსპექტორად; 1995-2004 წლებში ეწეოდა პარტიულ საქმიანობას; 1997-2001 წლებში იყო საქართველოს მოქალაქეთა კავშირი, სამეგრელოს ინსპექტორი. 2004-2008 წლებში იყო საქართველოს მე-6 მოწვევის პარლამენტის წევრი  პარტიული სიით, საარჩევნო სიით „ნაციონალური მოძრაობა-დემოკრატები“, რეგიონული პოლიტიკის, თვითმართველობისა და მაღალმთიანი რეგიონების კომიტეტის წევრი; 2008-2012 წლებში — საქართველოს მე-7 მოწვევის პარლამენტის წევრი  პარტიული სიით, „ერთიანი ნაციონალური მოძრაობა-გამარჯვებული საქართველოსთვის“, უცხოეთში მცხოვრებ თანამემამულეთან ურთიერთობის კომიტეტის წევრი; 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, რეგიონული პოლიტიკისა და თვითმმართველობის კომიტეტის წევრი, აგრარულ საკითხთა კომიტეტის თავმჯდომარის მოადგილე.

## რესურსები ინტერნეტში
კატეგორია:დაბადებული 14 აგვისტო
კატეგორია:დაბადებული 1974
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:ფოთში დაბადებულები
ლაშა
ჟუნინიო პერნამბუკანო

**აუგუსტო რიბეირო რეიეს ჟუნიორი** (; დ. 30 იანვარი, 1975, რესიფი, ბრაზილია), უფრო მეტად ცნობილია როგორც **ჟუნინიო** () ან **ჟუნინიო პერნამბუკანო** () — ყოფილი ბრაზილიელი ფეხბურთელი, რომელიც ამჟამად იკავებს ლიონის  „ოლლიმპიკის“ სპორტული დირექტორის თანამდებობას. თამაშობდა ნახევარმცველის პოზიციაზე. იგი მიჩნეულია საჯარიმო დარტყმების ყველა დროის საუკეთესო შემსრულებლად. მის მიერ საჯარიმოდან გატანილი 75 გოლი დღემდე რჩება აბსოლუტურ რეკორდად ფეხბურთის ისტორიაში.

## კარიერა
ჟუნინიომ პროფესიული კარიერა 1993 წელს, ბრაზილიურ კლუბ „სპორტ რესიფში“ დაიწყო. ორი წლის შემდეგ შუერთდა კლუბ „ვასკო და გამას“, სადაც ჩაატარა ასამდე მატჩი და ოთხი შიდა და ორი საერთაშორისო ტურნირის მოგება შეძლო. 2001 წელს გადავიდა ლიონის  „ოლიმპიკში“. 8 წლის განმავლობაში ჟუნინიო კლუბთან ერთად შვიდჯერ გახდა საფრანგეთის ლიგა 1-ის ჩემპიონატის გამარჯვებული.  2009 წელს დატოვა „ლიონი“ და კატარულ კლუბ „ალ-ღარაფას“ შეუერთდა. 2011-2012 წლებში კვლავ „ვასკო და გამაში“ ასპარეზობდა. 2013 წელს თამაშობდა ამერიკულ კლუბ „ნიუ-იორკ რედ ბულზში“, ხოლო იმავე წელს ჟუნინიომ, მას შემდეგ, რაც მესამედ გადავიდა „ვასკო და გამაში“, საფეხბურთო კარიერა დაასრულა.

მისი დებიუტი ბრაზილიის საფეხბურთო ნაკრებში შედგა 1999 წელს. საერთო ჯამში ჩაატარა 40 მატჩი და გაიტანა 6 გოლი. 2005 წელს ბრაზილიის ნაკრებთან ერთად დაეფულა ფიფა-ს კონფედერაციის თასს. იგი, აგრეთვე მონაწილეობდა 2006 წლის მსოფლიო საფეხბურთო ჩემპიონატში.

2013-2018 წლებში ჟინინიო იყო ბრაზილიის ტელეარხ Rede Globo-ს ფეხბურთის კომენტატორი.

## ტიტულები
;საკლუბო
**სპორტ რესიფი**
*პერნამბუკანოს ლიგა: 1994
*ნორდესტეს თასი: 1994

**ვასკო და გამა**
*ბრაზილიის ჩემპიონატი (სერია A) (2): 1997, 2000
*კარიოკის ლიგა: 1998
*რიო-სან-პაულუს ტურნირი: 1999
*ლიბერტადორესის თასი: 1998
*მერკოსურის ლიგა: 2000

**ლიონი**
*UNFP-ის ლიგა 1-ის თვის საუკეთესო ფეხბურთელი (3): თებერვალი, 2005, მარტი, 2005, ოქტომბერი, 2006
*UNFP-ის ლიგა 1-ის წლის საუკეთესო ფეხბურთელი: 2005–06
*UNFP-ის ლიგა 1-ის სიმბოლური ნაკრების წევრი (3): 2003–04, 2004–05, 2005–06

## რესურსები ინტერნეტში
*  
*  
* ჟუნინიო პერნამბუკანო — NFT 
* ჟუნინიო პერნამბუკანოს პროფილი „ვასკო და გამას“ საიტზე (დაარქივებული)

## სქოლიო
კატეგორია:30 იანვარი
კატეგორია:დაბადებული 1975
კატეგორია:ბრაზილიელი ფეხბურთელები
კატეგორია:სპორტ რესიფის ფეხბურთელები
კატეგორია:ვასკო და გამას ფეხბურთელები
კატეგორია:ლიონის ოლიმპიკის ფეხბურთელები
კატეგორია:ალ-ღარაფას ფეხბურთელები
კატეგორია:ნიუ-იორკ რედ ბულზის ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:კატარის საფეხბურთო ჩემპიონატის ფეხბურთელები
კატეგორია:MLS-ის ფეხბურთელები
კატეგორია:ბრაზილიის ნაკრების ფეხბურთელები
კატეგორია:2001 წლის კოპა ამერიკის ფეხბურთელები‎
კატეგორია:2005 წლის ფიფა-ს კონფედერაციის თასის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:ცოცხალი ადამიანები
ივეოსი

**ივეოსი** () — ფრინველი ივეოსისებრთა ოჯახისა. მისი სხეულის სიგრძეა 50–65 სმ, მასა 530–770 გრამი. ნისკარტი გრძელი, წვრილი და ქვემოთკენ მოღუნულია; შიშველი კანი მის ძირთან — შავი, შეჯვარების დროს ცისფერი, წვრილი თეთრი ზოლით შემოქობილი. კისერი და ფეხები გრძელი. შებუმბვლა მოწითალო-ყავისფერი; შუბლი, კეფა, ზურგი და კუდზედა მიდამო მომწვანო-იისფერი ლითონისებრი ბზინვარებით; ფრთები და ბოლო შავია, მწვანე ელფერით. შეფერილობა ზრდასრული ფრინველებისა ზამთარში და მოზარდებისა ბზინვარების გარეშეა; თავი და კისერი თეთრი წინწკლებით. მამალს თავზე აქვს კარგად გამოხატული ქოჩორი. ოჯახის ერთადერთი სახეობაა, რომელიც ორივე ნახევარსფეროშია გავრცელებული; გვხვდება ევრაზიის სამხრეთში, აფრიკაში, მადაგასკარზე, ავსტრალიაში, ჩრდილოეთ ამერიკის სამხრეთ-აღმოსავლეთში და დიდი ანტილის კუნძულებზე; საქართველოში გვხვდება მიმოფრენისას. უპირატესობას ანიჭებს გაბარდულ მტკნარ და მარილიან წყალსატევებს; მთის ტბებზე გვხვდება ზღვის დონიდან 2000 მეტრზე (სომხეთი). იკვებება წყლისა და ხმელეთის ცხოველებით, უმთავრესად მწერებით, კიბოსნაირებითა და მოლუსკებით, აგრეთვე მცირე ზომის თევზებით, ამფიბიებითა და ქვეწარმავლებით. ბუდეს აშენებს ხეზე ან ლერწმის ხერგებზე. დიდ კოლონიებში (ხშირად სხვა ყარყატისნაირებთან ერთად) ვხვდებით რამდენიმე ათას წყვილს. დებს 3–7 (ჩვეულებრივ 4) კვერცხს; კრუხობს ორივე მშობელი 21–22 დღის განმავლობაში; ბარტყებს ბუდეში დაახლოებით 28 დღე კვებავენ; 50 დღის ასაკში მოზარდები ფრენის უნარს იძენენ. ახლო სახეობები — სათვალიანი (*P. chihi*) და წვრილნისკარტა (*P. ridgwayi*) ივეოსები ბინადრობენ ჩრდილოეთ და სამხრეთ ამერიკაში.

## ლიტერატურა 
* 

## სქოლიო 
კატეგორია:ივეოსი
კატეგორია:აფრიკის ფრინველები
ცხეკვანი

**ცხეკვანი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ბეჩოს თემი (სოფლები: ბაგვდანარი, გალაში, დოლასვიფი, დოლი, ლანხვრი, მაზერი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი).

## დემოგრაფია
2014 წლის აღწერის მონაცემებით სოფელში ცხოვრობს 37 ადამიანი.

## სქოლიო
კატეგორია:მესტიის მუნიციპალიტეტის სოფლები
ფრიდრიხ ადლერი

**ფრიდრიხ ადლერი** ( დ. 9 ივლისი, 1879 — გ. 2 იანვარი, 1960) — ავსტრიელი ფილოსოფოსი, ავსტრომარქსიზმისა ერთ-ერთი წარმომადგენელი, ვიქტორ ადლერის შვილი.

## ბიოგრაფია
განათლებით იყო ფიზიკოსი. 1907-1911 წლებში იყო ციურიხის უნივერსიტეტის პრივატ-დოცენტი. ფილოსოფიაში გააერთიანა დიალექტიკური მატერიალიზმი და ემპირიოკრიტიციზმი. მხარს უჭერდა პროლეტარიატის ნეიტრალიტეტს პირველი მსოფლიო ომის დროს. 1916 წელს მოკლა ავსტრიის პრემიერ-მინისტრი კარლ ფონ შტრუხი. 1918 წელს გათავისუფლდა პატიმრობიდან. ჩართული იყო მეორე ინტერნაციონალის მუშაობაში. 1923-1940 წლებში იყო სოციალისტური მუშათა ინტერნაციონალის აღმასკომის წევრი. ებრძოდა კომუნიზმს. მხარს უჭერდა ანშლუსს. 1946 წლიდან ცხოვრობდა ციურიხში.               
                                                                  
## ლიტერატურა 
კატეგორია:დაბადებული 9 ივლისი                                                           
კატეგორია:დაბადებული 1879      
კატეგორია:გარდაცვლილი 2 იანვარი
კატეგორია:გარდაცვლილი 1960  
კატეგორია:ავსტრიელი მარქსისტები
კატეგორია:ავსტრიელი ფილოსოფოსები
კატეგორია:ვენაში დაბადებულები
მანდეური ენა

**მანდეური ენა** () — არამეული ენის ბაბილონური დიალექტი, რომელზეც III-VIII საუკუნეებში შეიქმნა მანდეველთა გნოსტიკური სექტის ლიტერატურა. აქედან სახელწოდება — მანდეური ენა. მანდეველები დღესაც გვხვდებიან (ერაყი, ირანი), თუმცა მათი სალაპარაკო ენა არაბულია. მადეური დამწერლობა ძველი არამეულის განვითარებას წარმოადგენს. სხვა არამეულ დამწერლობათაგან განსხვავებით, გადმოსცემს ხმოვნებსაც, რისთვისაც იყენებს დაკარგული ლარინგალებისა და  და ჲ-ის აღმნიშვნელ ასოებს.

## ლიტერატურა
;
*Drower E. S., Macuch R., Handbook of classical and modern Mandiac, B., 1965;
*Noldeke Th., Mandaishe Grammatik, Darmstadt, 1964.

კატეგორია:არამეული ენები
ლაშა კამარაული

**ლაშა კამარაული** (დ. 2 ნოემბერი, 1994, თბილისი) — ქართველი სპორტსმენი (კარატე). კიოკუშინკაი კარატეში  მსოფლიო ჩემპიონატის ბრინჯაოს მედლის მფლობელი (2019, ნურ-სულთანი, ყაზახეთი).

## ძირითადი შედეგები 
## რესურსები ინტერნეტში 
* ლაშა კამარაული — ქართული სპორტი

კატეგორია:დაბადებული 2 ნოემბერი
კატეგორია:დაბადებული 1994
კატეგორია:თბილისში დაბადებულები
კატეგორია:ქართველი კარატისტები
ანზორ ლეჟავა

**ანზორ ლეჟავა** (დ. 3 სექტემბერი, 1936, აბაშა — გ. 20 მარტი, 1997) — ქართველი სპორტსმენი (კალათბურთი),  სსრკ ჩემპიონატების ოთხგზის მეორე (1959, 1960, 1961, 1969) და მესამე პრიზიორი (1965), სსრკ თასის მფლობელი (1969), სსრკ სპორტის ოსტატი, ღირსების ორდენის კავალერი. თამაშობდა თბილისის „ნაუკაში“, „ბურევესტნიკში“ (1954-1958) და თბილისის „დინამოში“ (1959-1972), მიწვეული იყო სსრკ ნაკრებში (1963). მსოფლიო ჩემპიონატის ბრინჯაოს მედლის მფლობელი (1963, ბრაზილია).

## ძირითადი შედეგები 
## რესურსები ინტერნეტში 
* ანზორ ლეჟავა  — ქართული სპორტი
* ანზორ ლეჟავა — ბიოგრაფიული ლექსიკონი

კატეგორია:დაბადებული 3 სექტემბერი
კატეგორია:დაბადებული 1936
კატეგორია:ქართველი კალათბურთელები
კატეგორია:საქართველოს ღირსების ორდენის კავალრები
კატეგორია:გარდაცვლილი 20 მარტი
კატეგორია:გარდაცვლილი 1997
კატეგორია:აბაშის მუნიციპალიტეტში დაბადებულები
კატეგორია:საბჭოთა კავშირის სპორტის ოსტატები
პაატა შამუგია (სპორტსმენი)

**პაატა შამუგია** (დ. 2 თებერვალი, 1952, თბილისი) — ქართველი სპორტსმენი (სპორტული ტანვარჯიში), მსოფლიოს თასის მფლობელი ბჯენით ხტომაში (1975), სსრკ რვაგზის ჩემპიონი (1973, ღერძზე ვარჯიშში, ბჯენით ხტომასა და გუნდურ პირველობაში; 1974, ღერძზე ვარჯიშში; 1975, ბჯენით ხტომაში; 1976, მრავალჭიდსა და ბჯენით ხტომაში; 1977, ბჯენით ხტომაში), სსრკ თასის გათამაშებაში გამარჯვებული (1973, მრავალჭიდში, ღერძზე ვარჯიშსა და ბჯენით ხტომაში), ინგლისის ღია პირველობის აბსოლუტური ჩემპიონი (1975).

## ძირითადი შედეგები 
## რესურსები ინტერნეტში 
* პაატა შამუგია — ქართული სპორტი

კატეგორია:დაბადებული 2 თებერვალი
კატეგორია:დაბადებული 1952
კატეგორია:თბილისში დაბადებულები
კატეგორია:ქართველი ტანმოვარჯიშეები
ჯონი ხეცურიანი (სპორტსმენი)

**ჯონი ხეცურიანი** (დ. 20 მარტი, 1998, ხობი) — ქართველი სპორტსმენი (ბერძნულ-რომაული ჭიდაობა), საქართველოს ჩემპიონატის ბრინჯაოს პრიზიორი (2019, 67 კგ), ახალგაზრდებს შორის საქართველოს ჩემპიონი (2018, 67 კგ). ახალგაზრდებს შორის ევროპის ჩემპიონი (2017 ,  60 კგ)  და ვერცხლის პრიზიორი (2018, 67 კგ). ჭაბუკებს შორის მსოფლიოს ორგზის ჩემპიონი (2014, 50 კგ, 2016, 54 კგ) და ვერცხლის პრიზიორი (2015, 54 კგ).

## ძირითადი შედეგები 
## რესურსები ინტერნეტში 
* ჯონი ხეცურიანი  — ქართული სპორტი

კატეგორია:დაბადებული 20 მარტი
კატეგორია:დაბადებული 1998
კატეგორია:ხობის მუნიციპალიტეტში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ცოცხალი ადამიანები
პარაზიტული კონუსი

[მინი|ამოფრქვევა ვულკან [ეტნა|ეტნაზე 2002 წლის ოქტომბერში. აშკარად ჩანს პარაზიტული კონუსები, რომელთაგან ერთ-ერთი აფრქვევს ლავას.]]
**პარაზიტული კონუსი** () — ვულკანის კალთის ნაპრალებიდან ლავის ამოფრქვევის შედეგად წარმოქმნილი კონუსი. ხშირად, ვულკანური კონუსის ფორმა აქვს. აგებულია ფხვიერი ვულკანური მასალისა და ლავისაგან.

## ლიტერატურა 
კატეგორია:ვულკანოლოგია
კატეგორია:რელიეფის ფორმები
ჰაიდელბერგის იუდაისტურ სწავლებათა უმაღლესი სკოლა

**ჰაიდელბერგის  იუდაისტურ სწავლებათა უმაღლესი სკოლა**  () – სახელმწიფო სტატუსის მქონე კერძო უმაღლესი სასწავლებელი, რომელიც 1979 წელს იქნა დაარსებული ქალაქ ჰაიდელბერგში და იმყოფება გერმანიის ებრაელთა საბჭოს მფლობელობაში და სარგებლობს ფედერალური დაფინასებით. 

უმაღლეს სასწავლებელს მჭიდრო თანამშრომლობა აკავშირებს რუპრეხტ კარლს-უნივერსიტეტთან. 

ჰაიდელბერგის იუდაისტურ სწავლებათა უმაღლეს სკოლაში ცოდნის მიღების უფლება აქვს ნებისმიერი რელიგიური აღმსარებლობის მოქალაქეს.

## უმაღლესი სკოლის კათედრები 
* ბიბლია და ბიბლიის იუდეველთა ინტერპრეტაცია
* თალმუდი და რაბინული ლიტერატურა
* ებრაელი ხალხის ისტორია
* ებრაული ენათმეცნიერება (ჰებრაისტიკა)
* იუდეველთა ფილოსოფია და კულტურის ისტორია
* იუდეველთა ლიტერატურები
* იუდეველთა ხელოვნება
* იუდაური რელიგიური მოძღვრება, -პედაგოგიკა და -დიდაქტიკა

## ლიტერატურა 
* Michael Graetz, Gerd Biegel (გამომცემელი): *Vom Mittelalter in die Neuzeit. Jüdische Städtebilder.* Hochschule für Jüdische Studien, Heidelberg 2000, (საგამოფენო კატალოგი).
* *Trumah: Zeitschrift der Hochschule für Jüdische Studien Heidelberg.* .
* Johannes Heil / Daniel Krochmalnik (გამომცემელი): *Jüdische Studien als Disziplin – die Disziplinen der Jüdischen Studien.* Festschrift der Hochschule für Jüdische Studien Heidelberg 1979–2009. Heidelberg 2010, ISBN 978-3-8253-5687-3 (= *Schriften der Hochschule für Jüdische Studien Heidelberg*, ტომი 13).

## რესურსები ინტერნეტში 
* http://www.hfjs.eu  ჰაიდელბერგის იუდაისტურ სწავლებათა უმაღლესი სკოლის ვებგვერდი.

კატეგორია:ბადენ-ვიურტემბერგის უმაღლესი სასწავლებლები
შალვა ბარჯაძე

**შალვა ბარჯაძე** (დ. 5 დეკემბერი, 1980) — ქართველი ზოოლოგი (ენტომოლოგი). ბიოლოგიის მეცნიერებათა კანდიდატი (2005), დოქტორი.

2002 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტის ბაკალავრიატი ბიოლოგიის სპეციალობით. 2004 წელს კი — ამავე უნივერსიტეტის ბიოლოგიის ფაკულტეტის მაგისტრატურა ეკოლოგიის სპეციალობით. 2005 წელს დაიცვა საკანდიდატო დისერტაცია თემაზე: „მდინარეების ძამას, ტანასა და თეძმის ხეობების ბუგრების (Hemiptera: Aphidoidea) ფაუნა და ეკოლოგია“. 2001 წლიდან მუშაობს ზოოლოგიის ინსტიტუტში. 2016 წელს უხერხემლო ცხოველთა შემსწავლელი სამეცნიერო-კვლევითი ჯგუფის ხელმძღვანელი გახდა. 2013–2017 წლებში საქართველოს აგრარულ უნივერსიტეტში იყო ასისტენტ-პროფესორი ენტომოლოგიის მიმართულებით. 2017–2019 წლებში — ასისტენტ-პროფესორი, ხოლო 2019 წლიდან არის ასოცირებული პროფესორი უხერხემლოთა ზოოლოგიის მიმართულებით ილიას სახელმწიფო უნივერსიტეტში.

სამეცნიერო ინტერესის სფეროებია: ბუგრებისა და კუდფეხიანების ტაქსონომია, ბიომრავალფეროვნება და ფილოგენეზი; მღვიმეების უხერხემლო ცხოველთა ბიოლოგია, ეკოლოგია და კონსერვაცია.

## სქოლიო 
კატეგორია:დაბადებული 5 დეკემბერი
კატეგორია:დაბადებული 1980
კატეგორია:ქართველი ზოოლოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბიოლოგიურ მეცნიერებათა დოქტორები
ათანაანთ ციხე

**ათანაანთ ციხე**, *ათანაანთ კოშკი* — არქიტექტურული ძეგლი მდებარეობს გურჯაანის მუნიციპალიტეტის სოფელ კარდანახის სამხრეთ-დასავლეთ განაპირას, შინმოუსვლელთა პარკის ტერიტორიაზე. ათანაანთ მიწებად წოდებულ ადგილზე. განეკუთვნება გვიანდელ შუა საუკუნეებს.  

კოშკი ოთხ სართულიანია. გეგმით კვადრატს მიახლოვებული სწორკუთხედია. ნაგებია  სხვადასხვა ზომის რიყის ქვით. კუთხეები შედარებით  მოზრდილი ქვებითაა ნაწყობი. ძლიერ დაზიანებულია: გარეთა კუთხეების ქვედა ნაწილი დაახლოებით 1,5 მეტრ სიმაღლეზე მონგრეულია. ჩამოშლილია სართულშუა გადახურვები, კედლები პირველ სართულზე ალაგ-ალაგ  განგრეულია. შესასვლელი პირველ სართულზე ჩრდილოეთ მხრიდანაა. კარი გარედა კვადრატული აგურით ნაწყობი თაღითაა გადახურული, შიგნით კი ხის ბრტყელი გადახურვა ჰქონია (შემორჩენილი კვალი).  კარის წირთხლუბში  საურდულე ხვრელებია. შესასვლელის ჩრდილოეთით ერთი ცალმაგი სათოფურია. მსგავსი სათოფურები  დანარჩენ კედლებშიცაა. აღმოსავლეთით ორი ცალმაგი სათოფურია, დანარჩენ ორში თითო-თითო. მეორე სართულის აღმოსავლეთ, დასავლეთ და სამხრეთ კედლებში  ბრტყლად გადახურული ორ-ორი ნიშაა, რეებშიც თითო ცალმაგი  სათოფურია მოწყობილი. მსგავსი ერთი ნიშა ჩრდილოეთ კედელშიცაა.  მესამე სართულის თითოეულ კედელში ორ-ორი სწორკუთხა ნიშაა თითო ცალმაგი  სათოფურით. დასავლეთ კედელში  ნიშებს შორის, ერთი უსათოფურო ნიშაა. სამხრეთ კედელში კი ბუხარი. მეოთხე სართულის სამხრეთ და ჩრდილოეთ კედლებში ოთხ-ოთხი ცალმაგი სათოფურია.  დასავლეთ კედელში სამი, აღმოსავლეთ კედელში კი ორი სათოფური. სართულშუა გადახურვა ხის ყოფილა (შემორჩენილია კოჭების ბუდეები). 

## ლიტერატურა
კატეგორია:გურჯაანის მუნიციპალიტეტის კოშკები
კალაურის საწნახელი და წყალსაცავი

**კალაურის საწნახელი და წყალსაცავი** — არქიტექტურული ძეგლი გურჯაანის მუნიციპალიტეტის სოფელ კალაურში, დასავლეთით, ვენახებში. სავარაუდოდ განეკუთვნება გვიანდელ შუა საუკუნეებს.

საწნახელი გეგმით გაგრძელებული, სწორკუთხედია, ხოლო წყალსაცავი წრიული, ნაგები არიან რიყის ქვითა და კირის ხსნარით. ამჟამად ორივე მიწითაა ამოვსებული და მხოლოდ გეგმა იკითხება. საწნახელთან ახლოს შემორჩენილია რამდენიმე ქვევრი. 

## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ზეგაანის წმინდა გიორგის ეკლესია

მინი
**ზეგაანის წმინდა გიორგის ეკლესია** — არქიტექტურული ძეგლი. მდებარეობს გურჯაანის მუნიციპალიტეტის სოფელ ზეგაანში, დგას სოფლის ჩრდილო-დასავლეთით 1 კილომეტრზე. ნაგები ყოფილა რიყის ქვით, აგურით და კირის სქელი ხსნარით. დანგრეულია: აღმოსავლეთ კედელი აღარ არსებობს, დანარჩენი კედლები ფრაგმენტულადაა შემორჩენილი.

## ლიტერატურა
კატეგორია:გურჯაანის მუნიციპალიტეტის ტაძრები
დიდველის ციხე

**დიდველის ციხე**, *დიდველის კოშკი* — არქიტექტურული ძეგლი, მდებარეობს დუშეთის მუნიციპალიტეტში, კაიშაურნის ველზე, მდინარე ხადისა და არაგვის ხეობებს შორის, დიდველის პლატოზე, დიდველის ნასახლარზე. განეკუთვნება Xlll-XlV საუკუნეებს. კოშკი ზურგიანია (6,7 x 4,5 მეტრი), ნაგებია ნატეხი ქვით. შემორჩენილია მხოლოდ l სართული. შესასვლელი გაჭრილია ხევისკენ (აღმოსავლეთით) მიმართულ სწორ კედელში. თაღოვანი შესასვლელი გვირაბის მსგავსია, სხვა ზურგიანი კოშკებისგან განსხვავებით, ამ კოშკს ძალიან სქელი კედლები აქვს. მისი საერთო ფართობია 30 კვადრატული მეტრი, ხოლო შიგნით სათავსის ფართობი 3 კვადრატულ მეტრზე ოდნავ მეტია. სართულშუა გადახურვა კოჭოვანი ყოფილა.

## ლიტერატურა
კატეგორია:დუშეთის მუნიციპალიტეტის კოშკები